Evjen var i mange år Norges beste kvinnelige sprinter. I tillegg til dominans på 100 meter og 200 meter, hevdet hun seg også godt på 400 meter. Med 21 individuelle NM-titler er hun en av de mestvinnende friidrettsutøvere i Norge. Hun har nesten tilsvarende mange stafettgull. Hennes personlige bestetid på 200 meter, satt i august 1982, var norsk rekord helt til 2012, da Ezinne Okparaebo løp på 23,30. I tillegg var hun med på lagene som fortsatt holder norgesrekordene på 100, 200 og 400 meter stafett.